बिल के मुद्दे पर गंभीर नहीं है सरकार : केजरीवाल  
टीम अन्ना के सदस्य अरविंद केजरीवाल ने कहा कि सरकार लोकपाल बिल के मुद्दे पर गंभीर नहीं है और वह इस पर बात नहीं करना चाहती है।
रामलीला मैदान में खिलाफ अन्ना हजारे का अनशन जारी है। अनशन के छठे दिन टीम अन्ना के सदस्य अरविंद केजरीवाल ने कहा कि सरकार बिल के मुद्दे पर गंभीर नहीं है और वह इस पर बात नहीं करना चाहती है। उन्होंने कहा कि सरकार चाहे तो बिल पास कर सकती है और सरकार को जनलोकपाल बिल सदन में लाकर उसे पास कराना चाहिए।  केजरीवाल ने यह साफ कर दिया कि सबसे अच्छा बिल जन लोकपाल बिल ही है। जहां तक सरकार से बातचीत का सवाल है, तो इस पर केजरीवाल ने कहा कि इस मामले पर अंतिम फैसला अन्ना ही करेंगे।  शनिवार की बयानबाजी के बारे में पूछे जाने पर केजरीवाल ने सफाई देते हुए कहा कि हमने स्टैंडिंग कमेटी के बारे में ऐसा कुछ भी नहीं कहा, जो उनके लिए अपमानजनक हो। साथ ही उन्होंने ये बात फिर दोहराई कि स्टैंडिंग कमेटी को लोकपाल बिल सदन को वापस कर देना चाहिए।